**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. aprīlī Nr. 219**

(protokols Nr. 7, 45. p.)

**Par dzīvokļa īpašuma Meža iela 2-18, Mārciena, Mārcienas pagasts, Madonas novads, atsavināšanu, rīkojot izsoli**

Ar 31.10.2024. Madonas pašvaldības domes lēmumu Nr. 624 (protokols Nr. 22, 10. p.) nolemts nodot atsavināšanai dzīvokļa īpašumu Meža iela 2-18, Mārciena, Mārcienas pagasts, Madonas novads.

Dzīvoklis Meža iela 2-18, Mārciena, Mārcienas pagasts, Madonas novads, ar kadastra numuru 7074 900 0182, ir Madonas novada pašvaldībai piederošs nekustamais īpašums, reģistrēts Vidzemes rajona tiesas Mārcienas pagasta zemesgrāmatu nodalījumā Nr. 209 18, kas sastāv no dzīvokļa Nr. 18 46,7 kv.m. platībā un 449/15516 domājamām daļām no:

- būves ar kadastra apzīmējumu 70740040202001;

- būves ar kadastra apzīmējumu 70740040202002;

- būves ar kadastra apzīmējumu 70740040202003;

- zemes ar kadastra apzīmējumu 70740040202.

2025. gada 5. martā dzīvokļa īpašuma novērtēšanu ir veicis SIA “DZIETI” reģistrācijas Nr. 42403010964 (LĪVA profesionālās kvalifikācijas sertifikāts Nr. 83). Saskaņā ar nekustamā īpašuma novērtējumu dzīvokļa īpašuma tirgus vērtība ir EUR 2 400,00(divi tūkstoši četri simti eiro, 00 centi).

Saskaņā ar likuma Pašvaldību likuma 10. panta pirmās daļas 16. punktu *Dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.*

Saskaņā ar Publiskas personas mantas atsavināšanas likuma 3. panta otro daļu “*Publiskas personas mantas atsavināšanas pamatveids ir mantas pārdošana izsolē*”, 4. panta pirmo daļu [..] *Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 5. panta pirmo daļu *Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija*.

Pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta otro daļu, 4. panta pirmo daļu un 5. panta pirmo daļu, ņemot vērā 16.04.2025. Uzņēmējdarbības, teritoriālo un vides jautājumu komitejas un 23.04.2025. Finanšu un attīstības komitejas atzinumus, atklāti balsojot**: PAR – 18** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Atsavināt, nekustamo īpašumu Meža iela 2-18, Mārciena, Mārcienas pagasts, Madonas novads, rīkojot elektronisku izsoli ar augšupejošu soli.
2. Noteikt nekustamā īpašuma izsoles sākumcenu EUR 2 400,00 (divi tūkstoši četri simti eiro, 00 centi).
3. Apstiprināt nekustamā īpašuma elektroniskās izsoles noteikumus.
4. Uzdot Pašvaldības īpašuma iznomāšanas un atsavināšanas izsoļu komisijai organizēt nekustamā īpašuma izsoli.
5. Kontroli par lēmuma izpildi uzdod pašvaldības izpilddirektoram Uģim Fjodorovam.

*Pielikumā: Izsoles noteikumi.*

Domes priekšsēdētājs A. Lungevičs

*A. Semjonova 27333721*